Pandora renunță la diamantele din mină. Ce fel de pietre prețioase va folosi compania de bijuterii și ce preț vor avea.
Pandora anunță că nu va mai vinde bijuterii care conțin diamante naturale. Compania daneză producătoare de bijuterii optează pentru diamantele produse în laborator. Decizia a fost luată pentru a reduce impactul exploatărilor miniere asupra mediului.
Preocupările legate de mediu și practicile de lucru din industria minieră au dus la o cerere tot mai mare de alternative privind diamantele naturale.Pandora a anunţat că va renunţa la diamantele extrase din mine pentru a comercializa produse mai etice, scrie BBC.Compania daneză de bijuterii va folosi doar aur şi argint reciclate și doar diamante create în laborator. Pe lângă faptul că sunt mai puţin costisitoare, acestea au în acelaşi timp toate caracteristicile unui diamant natural.Directorul executiv Pandora, Alexander Lacik, a declarat pentru BBC că această schimbare "este dovada programului ambiţios pe care îl dezvoltăm pentru a fi mai durabil“.De asemenea, astfel de diamante sunt mai ieftine: "Putem crea în esență același rezultat pe care l-a creat natura, dar la un preț mult mai diferit“."Diamantele nu sunt doar eterne, sunt şi pentru toată lumea. Programul face parte din planul nostru de a deveni durabili şi mai prietenoşi cu mediul. Ne propunem să devenim deschizători de drumuri şi să arătăm că diamantele pot deveni un accesoriu de zi cu zi. Cel mai probabil, cererea pentru diamante create în laborator va creşte“, a mai spus Alexander Lacik.Prima colecţie Pandora cu diamante produse în laborator, lansată în Marea BritaniePrima colecţie Pandora cu diamante produse în laborator va fi mai întâi lansată în Marea Britanie.Lansarea la nivel global va avea loc anul viitor.Noile bijuterii cu diamante fabricate în laborator vor avea prețuri începând de la 350 de dolari.